รัฐบาลไทย-ข่าวทำเนียบรัฐบาล-CP มอบทุนการศึกษาเครือเจริญโภคภัณฑ์ ปีการศึกษา 2560
วันจันทร์ที่ 4 มิถุนายน 2561
CP มอบทุนการศึกษาเครือเจริญโภคภัณฑ์ ปีการศึกษา 2560
CP มอบทุนการศึกษาเครือเจริญโภคภัณฑ์ ปีการศึกษา 2560 ให้แก่นิสิตนักศึกษา 25 สถาบันอุดมศึกษา 270 ทุน ๆ ละ 30,000 บาท ใน 12 สาขาวิชา โดย นพ.ธีระเกียรติ เจริญเศรษฐศิลป์ รมว.ศึกษาธิการ เป็นประธานมอบทุน
CPมอบทุนการศึกษาเครือเจริญโภคภัณฑ์ ปีการศึกษา 2560ให้แก่นิสิตนักศึกษา 25 สถาบันอุดมศึกษา 270 ทุน ๆ ละ 30,000 บาท ใน 12 สาขาวิชา โดยนพ.ธีระเกียรติ เจริญเศรษฐศิลป์ รมว.ศึกษาธิการ เป็นประธานมอบทุนพร้อมชื่นชมCPที่สนับสนุนทุนการศึกษาต่อเนื่องยาวนานกว่า40ปี โดยไม่ได้นําผลประโยชน์ทางธุรกิจมาเป็นตัวตั้ง แต่เป็นการสนับสนุนการศึกษาอย่างแท้จริงด้าน"ศุภชัย เจียรวนนท์" ประธานคณะผู้บริหารCPให้ข้อคิดการสร้างวัฒนธรรมเป็นตัวอย่างที่ดีในทุกบทบาทของสังคมหากต้องการให้ชีวิตดี ต้องเริ่มทําสิ่งดีให้กับตัวเองก่อน ให้ความสําคัญกับ "Mindset ที่ถูกต้อง" ผสานกับ "ความมุ่งมั่นตั้งใจ" จะเป็นเสมือนเข็มทิศที่ดีให้กับชีวิต
เมื่อวันศุกร์ที่ 1 มิถุนายน 2561 ณ สถาบันพัฒนาผู้นําเครือเจริญโภคภัณฑ์(CPLI) อําเภอปากช่อง จังหวัดนครราชสีมา:นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานในพิธีมอบทุนการศึกษาเครือเจริญโภคภัณฑ์ ปีการศึกษา 2560 โดยมีนายศุภชัย เจียรวนนท์ ประธานคณะผู้บริหารเครือเจริญโภคภัณฑ์ (CP Group) ผู้บริหารสถานศึกษา คณาจารย์ และนิสิตนักศึกษา เข้าร่วมงานกว่า 300 คน
รมว.ศึกษาธิการกล่าวว่า ในนามของกระทรวงศึกษาธิการ และรองประธานคณะกรรมการบริหารทุนการศึกษา เครือเจริญโภคภัณฑ์ รู้สึกยินดีที่ได้มาร่วมงานในครั้งนี้ซึ่งเครือเจริญโภคภัณฑ์เป็นหนึ่งในบริษัทภาคเอกชนที่ให้การสนับสนุนทุนการศึกษากับนิสิตนักศึกษาอย่างต่อเนื่องกว่า 40 ปีโดยมีคณะกรรมการบริหารทุนการศึกษาที่เป็นผู้ทรงคุณวุฒิหลายท่าน ทําหน้าที่ให้คําแนะนําและคําปรึกษาต่าง ๆ อีกทั้งมีขั้นตอนและวิธีการในการพิจารณาผู้ได้รับทุนอย่างพิถีพิถันโดยไม่ได้นําผลประโยชน์ทางธุรกิจมาเป็นตัวตั้ง แต่เป็นการดําเนินงานเพื่อสนับสนุนการศึกษาอย่างแท้จริงและถือเป็นตัวอย่างที่ดีหากภาคเอกชนอื่น ๆ มีศักยภาพก็สามารถดําเนินการมอบทุนในลักษณะเดียวกันได้ เนื่องจากเป็นที่ทราบกันดีว่ามีภาคเอกชนจํานวนมากที่มอบทุนการศึกษาให้กับเด็กไทย สิ่งเหล่านี้แสดงให้เห็นว่าผู้บริหารหน่วยงานทั้งภาครัฐและภาคเอกชนให้ความสําคัญกับการพัฒนาทรัพยากรมนุษย์ของประเทศ
นอกจากนี้ ขอฝากข้อคิดกับนิสิตนักศึกษาที่ได้รับทุนว่าสิ่งที่ทุกคนได้รับอาจไม่ใช่เงินจํานวนมาก แต่เป็นโอกาสสําคัญที่หาที่อื่นไม่ได้ รวมทั้งขอให้ทุกคนให้ความสําคัญกับ"เวลา"เพราะทุกคนมีเวลาเท่ากันไม่ว่าจะร่ํารวยหรือยากดีมีจน ดังนั้น เมื่อทุกคนจบการศึกษาและเจริญเติบโตในหน้าที่การงานตามสายงานของตนเอง ก็ขอให้พิจารณาไตร่ตรองถึงความสําเร็จของงาน ทําในสิ่งที่คุ้มค่าและก่อให้เกิดประโยชน์สูงสุด
นายศุภชัย เจียรวนนท์ ประธานคณะผู้บริหารเครือเจริญโภคภัณฑ์กล่าวว่า การให้ทุนการศึกษาถือเป็นนโยบายสําคัญของเครือเจริญโภคภัณฑ์ตลอดระยะเวลากว่า 40 ปีที่ผ่านมา โดยดําเนินการในรูปแบบคณะกรรมการฯ เพื่อคัดเลือกนิสิตนักศึกษาที่ขาดแคลน แต่มีความประพฤติดี มีผลการเรียนดี ตลอดจนมีทักษะความเป็นผู้นํา ซึ่งเด็กที่ได้รับทุนส่วนใหญ่จะเรียนหนังสือและทํางานไปด้วย หากได้รับทุนการศึกษาก็จะช่วยให้มีคุณภาพชีวิตที่ดีขึ้น อีกทั้งยังมีโอกาสได้ฝึกงานกับบริษัทในเครือเจริญโภคภัณฑ์ และฝึกอบรมหลักสูตรการพัฒนาผู้นําและความยั่งยืน ที่จะช่วยเปิดมุมมองและความคิดของเด็กให้กว้างขึ้น เป็นการสร้างวิสัยทัศน์และพัฒนาองค์ความรู้/ทักษะการเป็นผู้นํา และยังสามารถนําวิชาเหล่านี้ไปใช้ในระหว่างการฝึกงานด้วย
“ทุนการศึกษา” เป็นสิ่งที่สะท้อนถึงความขยันและความตั้งใจของผู้ได้รับทุนขอให้ทุกคนขวนขวายหาความรู้เพื่อพัฒนาศักยภาพตนเองให้ได้มากที่สุด โดยยึดถือคุณธรรมจริยธรรมเป็นหลัก มีความรับผิดชอบต่อหน้าที่ มีความคิดสร้างสรรค์ และใช้ความกล้าหาญเพื่อทําในสิ่งที่ถูกต้องและปรับตัวรองรับการเปลี่ยนแปลง พร้อมแบ่งปันประสบการณ์ระหว่างกัน เป็นที่พึ่งพาซึ่งกันและกัน ในขณะเดียวกันก็เป็นที่พึ่งพิงให้กับผู้อื่นด้วยตลอดจนช่วยสร้างวัฒนธรรมการเป็นตัวอย่างที่ดีในทุกบทบาทของสังคม
หากต้องการให้ชีวิตดี ต้องเริ่มทําสิ่งดีให้กับตัวเองก่อนโดยให้ความสําคัญกับ Mindset ที่ถูกต้องผสานกับความมุ่งมั่นตั้งใจ ก็จะเป็นเสมือนเข็มทิศที่ดีให้กับชีวิต เมื่อนั้นก็จะสามารถพัฒนาคุณสมบัติของการผู้นําในยุคไทยแลนด์ 4.0 ที่มีความเป็นผู้ประกอบการ มีความรู้ความเข้าใจเรื่องเทคโนโลยีและ Automation ตลอดจนมีทักษะการเป็น “นวัตกร”
สําหรับการให้ทุนการศึกษาของเครือเจริญโภคภัณฑ์ ปีการศึกษา 2560 ได้มอบทุนการศึกษาให้กับนิสิตนักศึกษาชั้นปีที่ 2 และชั้นปีที่ 3 จาก 25 สถาบันอุดมศึกษาทั่วประเทศ จํานวน 270 ทุน ทุนละ 30,000 บาท ใน 12 สาขาวิชา ได้แก่ เกษตรศาสตร์ วิศวกรรมศาสตร์ วิทยาศาสตร์ แพทยศาสตร์ พยาบาลศาสตร์ เภสัชศาสตร์ สัตวแพทยศาสตร์ เศรษฐศาสตร์ นิเทศศาสตร์ บริหารธุรกิจ คอมพิวเตอร์ และภาษาจีนธุรกิจ ทั้งนี้ ในอนาคตเตรียมแผนที่จะขยายทุนการศึกษาให้กับนักเรียนในระดับชั้นมัธยมศึกษาตอนปลายด้วย
Written byอรพรรณ ฤทธิ์มั่น
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร